Gifty Ayew Asare

Gifty Ayew Asare (alizaliwa tarehe 9 Juni 1998) ni mchezaji wa mpira wa miguu kutoka Ghana anayekipiga kama mshambuliaji. Mwaka 2018, alichaguliwa kujiunga na Black Queens, timu ya taifa ya wanawake ya Ghana, baada ya kufunga mabao 27 katika mechi 19 alizocheza na timu ya Lady Maverick F.C Soccer Team ya Chuo cha Northern Oklahoma nchini Marekani. Alifunga jumla ya mabao 50 katika misimu miwili aliyocheza kwenye Ligi ya NJCAA Daraja la Kwanza (D1).

Ameshinda tuzo ya Mchezaji Bora wa Wiki mara kadhaa katika misimu yote miwili aliyocheza kwenye Ligi ya NJCAA D1 nchini Marekani. Pia alishinda tuzo ya Mchezaji Bora wa Kushambulia wa Mwaka mara mbili katika misimu hiyo miwili. Aidha, alishinda tuzo ya Mchezaji Bora Zaidi (MVP) na kutambuliwa kuingia katika Timu ya Tatu ya All-American ya NJCAA D1 nchini Marekani.

Mbali na uchezaji, Gifty Ayew Asare ana leseni za ukocha Daraja C na D, ni kocha wa maendeleo ya vijana aliyeidhinishwa na FIFA, ni kocha msaidizi wa timu ya taifa ya wanawake chini ya umri wa miaka 18, na pia ni kocha msaidizi wa klabu ya FC Epiphany Warriors.

 Marejeo 
Jamii:Wanawake wa Ghana